Rasman: “Real” hujumchisi Luka Yovich “Ayntraxt”ga qaytdi

Madridning “Real” klubi hujumchisi Luka Yovich “Ayntraxt F” safiga qaytdi. Bu haqda nemis klubi rasmiy sayti ma’lum qildi.

Frankfurtliklar klubi 23 yoshli futbolchini mavsum oxirigacha ijaraga oldi. Hujumchi 9-raqam ostida harakat qiladi.
Yovich 2019-yilning yozida 60 million yevro evaziga “Ayntraxt”dan “Real”ga o‘tgandi.
O‘tgan 1,5 yil davomida futbolchi “Real” safida bor-yo‘g‘i 11 o‘yinda asosiy tarkibda maydonga tushdi va jami ming daqiqadan kamroq harakat qildi.
Luka Yovichning “Ayntraxt” safidagi eng sara gol, assist va driblinglari (video)
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!